সিটি গ্রুপ
সিটি গ্রুপ বাংলাদেশের একটি বৃহৎ শিল্পসংস্থা। এটি ১৯৭২ সালের ফেব্রুয়ারি মাসে সিটি অয়েল মিলস নামে সরিষার তেল উৎপাদন কোম্পানি হিসাবে নিজেদের কার্যক্রম শুরু করে। সিটি অয়েল মিলের প্রথম প্রকল্পটি অত্যন্ত ব্যবসা সফল হয়। পরবর্তীকালে কোম্পানিটি খুব দ্রুত শাখা প্রশাখা বিস্তার করে। এটি বর্তমানে গোটা দেশ জুড়ে ২৩টিরও বেশি বড় সহকোম্পানির মালিক। এখন সিটি গ্রুপ বাংলাদেশের শীর্ষ দশ শিল্পপ্রতিষ্ঠানের মধ্যে একটি।